ให้ลาออก พนักงานเซเว่นฯ ตุนหน้ากากอนามัย โพสต์ขายโซเชียล ฟันกำไร
ซีพีออลล์ แจงกรณีพนักงาน 7-11 ตุนหน้ากากอนามัย นำมาโพสต์ขายทางโซเชียล ตรวจสอบแล้ว ผิดจริง ให้ลาออกจากการเป็นพนักงานแล้วภาคทัณฑ์สโตร์พาร์ทเนอร์จากกรณี พนักงานกักตุนสินค้าหน้ากากอนามัย แล้วนำมาโพสต์ทางโซเชียล ต่อมาเฟซบุ๊กเพจ CPALL ได้โพสต์หนังสือชี้แจง เรื่องพนักงานกักตุนหน้ากากอนามัย โดยระบุว่า ตามที่มีข้อร้องเรียนเข้ามานั้น ทางบริษัทได้ทำการตรวจสอบข้อเท็จจริงที่เกิดขึ้นอย่างเร่งด่วนแล้ว พบว่า พนักงานได้โพสต์ขายสินค้าหน้ากากอนามัยจริง โดยเป็นสินค้าที่วางจำหน่ายช่วงที่มีวิกฤติฝุ่น PM 2.5 เมื่อเดือนมกราคมที่ผ่านมา บริษัทจึงให้พนักงานคนดังกล่าว ลาออกจากการเป็นพนักงานแล้ว และได้ทำการภาคทัณฑ์กับสโตร์พาร์ทเนอร์ เพื่อไม่ให้เกิดเหตุการณ์เช่นนี้อีกทั้งนี้ บริษัท ขออภัยอย่างยิ่งต่อเหตุการณ์ที่เกิดขึ้น พร้อมทั้งได้เน้นย้ำไปยังร้านทุกสาขาให้ทบทวน และปฏิบัติตามกฎระเบียบอย่างเคร่งครัด เพื่อไม่ให้เกิดเหตุการณ์ลักษณะนี้อีก.
ซีพีออลล์ แจงกรณีพนักงาน 7-11 ตุนหน้ากากอนามัย นำมาโพสต์ขายทางโซเชียล ตรวจสอบแล้ว ผิดจริง ให้ลาออกจากการเป็นพนักงานแล้ว ภาคทัณฑ์สโตร์พาร์ทเนอร์
กักตุนหน้ากากอนามัย,ตุนหน้ากาก,ขายหน้ากากอนามัย,หน้ากากอนามัย,พนักงานเซเว่น,ซีพีออลล์,ให้ลาออก,ข่าวทั่วไป